

**Projektu uzraudzības komisijas sēdes protokols**

Ādažu novadā, 2024. gada 8. aprīlī  Nr. ĀNP/1-7-5/24/13

**Sēdi vada:** Komisijas priekšsēdētājs G.Porietis.

**Piedalās:** Komisijas locekļi: E.Kāpa, I.Pērkone, S.Mūze, V.Bulāns, K.Miķelsone G.Miglāns.

**Nepiedalās:** A.Brūvers.

**Uzaicināti:** L.Bite, A.Podiņš, I.Plikgalve.

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 14.00

DARBA KĀRTĪBA

1. Par izmaiņām Kanāla taciņas projektā.
2. Par maģistrālā veloceļa Rīga - Carnikava posmu pie SIA “Rīgas meži” īpašumiem.
3. Par projekta pieteikuma “Infrastruktūras uzlabošana uzņēmējdarbības attīstībai Jaunkūlu ielā, Ādažos” sagatavošanu un tehniskajām specifikācijām.

SANĀKSMES GAITA

|  |
| --- |
| 1. **Par iespējamām izmaiņas Kanāla taciņas projektā** |

(ziņo I.Plkgalve)

I.PLIKGALVE ziņo par izmaiņām projektā. Informē, ka, uzsākot projektu, notika tikšanās ar privāto zemju īpašniekiem, t.sk., ar Kanāla ielas 2 īpašnieci, kura noraida sadarbību un viņas privāto zemi projekta ietvaros izmantot nevar. Tika plānots veidot koka laipu nogāzē (100 m posms), tomēr šā gada 4. aprīlī, tiekoties ar īpašnieci par plānoto risinājumu, tika saņemta informācija, ka koka laipas vietā pašvaldība varētu izmantot viņas zemi, ja pašvaldība uzņemas sakārtot zonu ar iebrauktuvi.

KOMISIJA debatē par priekšlikumu un iespējamiem riskiem.

KOMISIJA NOLEMJ: **Uzdot Centrālās pārvaldes Attīstības un projektu nodaļas tehnisko projektu vadītājai I.Plikgalvei organizēt tikšanos ar Kanāla ielas 2 zemes īpašnieci, pārrunāt savstarpējās vienošanās nosacījumus par privātās zemes izmantošanu projekta ietvaros, kā arī iesniegt attiecīgu domes lēmuma projektu izskatīšanai domē.**

|  |
| --- |
| 1. **Par maģistrālā veloceļa Rīga - Carnikava posmu pie Rīgas meži** |

(ziņo I.Plikgalve)

I.PLIKGALVE informē aktuālo projekta statusu, nosacījumiem un turpmākajiem darbiem, lai realizētu projektu. Pauž viedokli, ka iespējams, tiks pagarināti projekta termiņi.

KOMISIJA NOLEMJ: **Pieņemt informāciju zināšanai.**

|  |
| --- |
| 1. **Par projekta pieteikuma “Infrastruktūras uzlabošana uzņēmējdarbības attīstībai Jaunkūlu ielā, Ādažos” sagatavošanu un tehniskajām specifikācijām** |

(ziņo L.Bite)

## L.BITE ziņo par saziņu ar Jaunkūlu uzņēmējiem, informē, ka Orkla “Ādažu čipši” un SIA “Berlat grupa” ir gatavi iesaistīties projektā.

KOMISIJA debatē par pašvaldības līdzfinansējumu projektam un finansējumu no pašvaldības budžeta.

S.MŪZE rosina pārskatīt Attīstības un projektu nodaļas budžetu, lai rastu finansējumu projekta realizēšanai.

K.MIĶELSONE aicina atvēlēt nepieciešamos aptuveni 5000 *euro* projekta realizēšanai, uzsverot, ka šī ir nozīmīga un svarīga iespēja, lai uzlabotu infrastruktūru Jaunkūlu ielā.

KOMISIJA NOLEMJ: **Konceptuāli atbalstīt projekta pieteikuma “Infrastruktūras uzlabošana uzņēmējdarbības attīstībai Jaunkūlu ielā, Ādažos” sagatavošanu un virzīt jautājumu izskatīšanai Attīstības komitejas šā gada 10. aprīļa sēdē.**

## \*KOMISIJA papildu debatē par Ādažu ugunsdzēsības depo pagaidu telpām Pirmajā ielā 42A, p/a “Carnikavas komunālservisa” tehnikas angāru, un telpu daļas nepieciešamību pašvaldības projektam “LIFEBauhausingEurope”.

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU